Areviko nacionalinis parkas

Areviko nacionalinis parkas () – saugoma gamtos sritis pietų Armėnijoje, Siuniko srityje, Megrio kalnagūbrio papėdėje, Megrio, Švanidzoro ir Niuvadžio upių baseinuose. Parkas įsteigtas 2009 m., siekiant išsaugoti pietų Armėnijos ekosistemas ir retų rūšių buveines.

Saugomi plačialapių miškų, pusdykumių, kalnų stepių, retmiškių, alpinių ir subalpinių pievų kraštovaizdžiai, kadagynai. Čia sutinkami leopardai, dėmėtosios hienos, bezoariniai ožiai, muflonai, rudieji lokiai, ūdros, kaspiniai ularai, kaukaziniai tetervinai, stepinės angys ir kitos retos rūšys. Pastebėta ~180 paukščių rūšių (tarp jų – aviėdra, palšasis grifas, maitvanagis, sakalas keleivis, kilnusis erelis, raudongalvė medšarkė).

Šaltiniai 

Armėnijos nacionaliniai parkai